**Disciplinárny poriadok Slovenského zväzu vodného motorizmu**

**Úvodné ustanovenia**

**Článok 1**

**Základné ustanovenia**

1.Národný športový zväz (ďalej len “SZVM”) je oprávnený na základe zákona rozhodovať prostredníctvom disciplinárnych orgánov o disciplinárnych previneniach spočívajúcich v porušení pravidiel súťaže, v porušení antidopingových pravidiel, predpisov Zväzu alebo rozhodnutí orgánov Zväzu, ukladať za disciplinárne previnenia disciplinárne sankcie a určovať ochranné opatrenia.

2.Jednotný disciplinárny poriadok upravuje konanie disciplinárnych orgánov Zväzu o disciplinárnych previneniach členov Zväzu a iných osôb s príslušnosťou k Zväzu, ak nejde o prípady podľa odseku 5.

3.Disciplinárne previnenia, disciplinárne sankcie a ochranné opatrenia, ktoré je možné za disciplinárne previnenie uložiť a pravidlá ich ukladania upravuje disciplinárny poriadok Zväzu.

4.Disciplinárnymi orgánmi Zväzu oprávnenými na prerokovanie disciplinárnych previnení a ukladanie disciplinárnych sankcií a určenie ochranných opatrení sú :

a. disciplinárna komisia, ak nejde o prípady podľa odseku 5 a

b. odvolacia komisia alebo iný orgán, ktorý podľa predpisov Zväzu rozhoduje o odvolaní proti rozhodnutiu disciplinárnej komisie alebo iný orgánu Zväzu podľa odseku 5 (ďalej len “odvolací orgán”).

5.Ak tak ustanovujú predpisy Zväzu, o disciplinárnom previnení a uložení disciplinárnej sankcie a/alebo o určení ochranného opatrenia môže rozhodnúť aj iný orgán Zväzu, ak má podľa predpisov Zväzu postavenie a kompetencie disciplinárneho orgánu.

**Článok 2**

**Všeobecné ustanovenia**

1. Podľa tohto disciplinárneho poriadku konajú disciplinárne orgány Slovenského zväzu vodného motorizmu (ďalej len SZVM) a vedú disciplinárne konanie proti členom klubu, ktorí sú podozriví z toho, že sa dopustili disciplinárneho priestupku.
2. Ak došlo pred zahájením disciplinárneho konania alebo počas neho u podozrivého člena klubu k zániku členstva v zmysle stanov klubu, prebehne disciplinárne konanie len vtedy, ak ide o disciplinárne previnenie, za ktoré by malo byť vyslovené vylúčenie z klubu.

**Článok 3**

 **Základné etické a morálne princípy**

1. Poslanie a ciele klubu musí každý člen klubu prijať za vlastné a musí sa ich snažiť čo najlepšie napĺňať.
2. Nie je prípustné ohováranie a znevažovanie iného klubu alebo člena.
3. Vodný motorizmus má byť vedený v súlade s etickým kódexom a zápisným poriadkom SZVM.
4. Správanie sa k vode a životnému prostrediu nesmie byť v rozpore so zákonom na ochranu životného prostredia..
5. Cieľom sú aktivity smerujúce k problematike ochrany životného prostredia, podpore cestovného ruchu a turistiky, zachovaniu kultúrneho dedičstva.
6. V neposlednom rade výchova k vlastenectvu a športovej pretekárskej činnosti detí a mládeže registrovaných v športových kluboch na Slovensku.
7. Konanie a rozhodovanie členov výboru, kontrolóra a disciplinárnej komisie nesmie viesť k vlastnému prospechu.
8. Ak člen zistí, že sú vedome a úmyselne porušované pravidlá a poriadky klubu, prípadne iné skutočnosti v rozpore s morálkou a etikou klubu, musí túto skutočnosť nahlásiť výboru klubu.

**Článok 4**

 **Disciplinárne previnenie**

1. Disciplinárneho previnenia sa dopúšťa ten, kto vedome, úmyselne alebo z nedbanlivosti porušil:
2. Stanovy klubu
3. Iné vnútorné pravidlá a poriadky klubu
4. Svojim konaním poškodil iného člena klubu alebo dôveru verejnosti voči klubu
5. Poškodil klub a vedome úmyselne alebo z nedbanlivosti alebo koná proti klubu
6. Disciplinárneho previnenia sa dopúšťaj ten, kto vedome koná proti záujmom klubu

**Článok 5**

 **Disciplinárne opatrenia**

1. Disciplinárny orgán klubu môže za disciplinárne previnenie uložiť opatrenia.
2. Disciplinárnymi opatreniami sú:
3. Prerokovanie disciplinárneho previnenia výborom klubu alebo disciplinárnou komisiou.
4. Písomné napomenutie s výstrahou (len disciplinárnou komisiou)
5. Pokuta až do výšky 350 € (len disciplinárnou komisiou)
6. Dočasný alebo trvalý zákaz účasti na podujatiach klubov a SZVM alebo na vymenovaných jedincoch (len disciplinárnou komisiou)
7. Podmienečné vylúčenie (len disciplinárnou komisiou)
8. Vylúčenie (len disciplinárnou komisiou)
9. Za jedno previnenie je možné uložiť len jedno disciplinárne opatrenie.

**Článok 6**

 **Ukladanie disciplinárnych opatrení**

1. Pri ukladaní disciplinárneho opatrenia dbá disciplinárny orgán na všetky okolnosti, ktoré viedli k disciplinárnemu previneniu a  dbá na to, aby disciplinárne opatrenie bolo uložené s prihliadnutím k závažnosti previnenia, jeho následkom, k miere zavinenia a k osobe, ktorá sa disciplinárneho previnenia dopustila.
2. Za poľahčujúcu okolnosť sa považuje:
3. Priznanie k previneniu
4. Napomáhanie k jeho objasňovaní
5. Nahradenie spôsobenej škody
6. Za priťažujúce okolnosti sa pokladá najmä, keď disciplinárne stíhaný:
7. Porušil zvláštne uloženú povinnosť
8. Bol už disciplinárne postihnutý
9. Spáchal previnenie surovým spôsobom so zvláštnou ľsťou, pod vplyvom alkoholu alebo drog
10. Naviedol k previneniu ešte aj iného člena
11. Svojim činom poškodil povesť klubu
12. Platnosť previnenia beží odo dňa, kedy disciplinárne rozhodnutie nadobudlo právoplatnosť.
13. Rozhodnutie disciplinárnej komisie bude zverejnené na webovej stránke.

 **Článok 7**

 **Disciplinárne orgány a ich príslušnosť**

1. Disciplinárnymi orgánmi sú:
2. Výbor klubu, ktorý pre účely tohto disciplinárneho poriadku vystupuje ako navrhovateľ pre disciplinárnu komisiu
3. Disciplinárna komisia zvolená členskou schôdzou
4. Členská schôdza
5. Disciplinárna komisia je disciplinárnym orgánom prvého stupňa a prerokuje všetky disciplinárne previnenia, spadajúce do jej pôsobnosti podľa tohto disciplinárneho poriadku.
6. Členská schôdza je disciplinárnym orgánom druhého stupňa, ktorá pre účely tohto disciplinárneho poriadku jedná len ako odvolávací disciplinárny orgán.

**Článok 8**

 **Disciplinárne konanie**

1. Disciplinárne konanie sa zahajuje na návrh podaným členom klubu alebo výborom klubu.
2. Konanie je zahájené dňom, kedy bol návrh doručený komisii. Predseda komisie zašle podozrivému písomné oznámenie o tom, že proti nemu bolo zahájené disciplinárne konanie. V oznámení uvedie, čoho sa obvinenie týka a zašle ho podozrivému doporučene do vlastných rúk.
3. Disciplinárne orgány postupujú v disciplinárnom konaní v súlade so stanovami a inými normatívami klubu. Sú povinné chrániť záujmy klubu a jeho členov.
4. Disciplinárne orgány sú povinné zaoberať sa každou vecou, ktorá je predmetom konania ak to pripúšťa povaha veci, disciplinárne orgány sa majú vždy pokúsiť o zmierovacie vybavenie veci.
5. Disciplinárne orgány sú povinné uskutočňovať všetky úkony, ktoré vedú alebo by mohli viesť k správnemu a úplnému zisteniu skutkového stavu veci. Pritom zaisťujú ako okolnosti svedčiace proti podozrivému, tak i tie, ktoré svedčia v jeho prospech.
6. Disciplinárne konanie je neverejné.
7. Ak je disciplinárne stíhaný člen orgánu klubu a jeho zotrvanie vo funkcii by mohlo ovplyvniť priebeh disciplinárneho konania alebo jeho výsledok, pozastaví disciplinárny orgán až do konečného rozhodnutia výkon funkcie podozrivého.
8. Pokiaľ je funkcionárovi klubu dokázané disciplinárne previnenie, môže disciplinárny orgán rozhodnúť, že okrem uloženého disciplinárneho opatrenia bude naviac odvolaný z funkcie.

**Článok 9**

 **Predvolanie**

Podozrivý z disciplinárneho previnenia musí byť k disciplinárnemu konaniu riadne a včas predvolaný. Predvolanie sa uskutočňuje tak, že predseda disciplinárnej komisie zašle podozrivému predvolanie e-mailom, doporučeným listom (doručenkou) do vlastných rúk a to najmenej 14 dní pred nariadeným rokovaním. Predvolanie musí obsahovať upozornenie na následky bezdôvodného nedostavenia sa k jednaniu.

Ak je podozrivý, ktorý bol včas a riadne predvolaný k jednaniu o disciplinárnom previnení, bez dostatočného ospravedlnenia nedostaví, môže disciplinárny orgán rozhodnúť v jeho neprítomnosti a bez jeho vypočutia.

**Článok 10**

 **Rozhodnutie**

1. Disciplinárny orgán vydáva rozhodnutie, ktoré musí obsahovať označenie disciplinárneho orgánu, ktorý rozhodnutie vydal, deň a miesto vyhlásenia rozhodnutia, meno a priezvisko disciplinárne postihnutého, adresu trvalého bydliska, ako i jeho prípadnú funkciu v klube, Rozhodnutie musí taktiež obsahovať výrok o vine, uložené disciplinárne opatrenie a odôvodnenie.

**Článok 11**

 **Odvolanie**

1. Opravným prostriedkom proti rozhodnutiu disciplinárnej komisie je odvolanie.
2. Odvolanie sa podáva iba disciplinárnom orgáne, ktorý v danej veci rozhodol a to do 14 dní odo dňa doručenia písomného vyhotovenia disciplinárneho rozhodnutia.
3. Odvolanie, ktoré bolo podané riadne a včas, predloží disciplinárna komisia členskej schôdzi, ktorá na svojom najbližšom zasadnutí rozhodne. Tým nie je dotknuté právo disciplinárnej komisie rozhodnúť podľa inštitútu autoremedúry s princípmi:
4. Prvoinštančný orgán môže znovu rozhodovať, pokiaľ odvolanie vyhovie v plnom rozsahu.
5. Ak je viac účastníkov, musia s tým, že bude vyhovené, súhlasiť všetci účastníci.
6. Rozhodnutie členskej schôdze je konečné.

**Článok 12**

 **Právna moc a vykonateľnosť**

1. Disciplinárne rozhodnutie je právomocne vykonateľné, ak:
2. Disciplinárne postihnutý sa vzdal svojho práva na odvolanie
3. Nebolo proti nemu v stanovenej lehote podané odvolanie
4. Odvolací orgán rozhodnutie potvrdil alebo zmenil

**Článok 13**

 **Výkon disciplinárneho opatrenia**

1. Disciplinárne opatrenie je vykonateľné až po nadobudnutí právnej moci.
2. Výkon disciplinárneho opatrenia prevedie, poprípade jeho prevedenie zaistí disciplinárna komisia, výbor SZVM, alebo členská schôdza. Tým nie je dotknuté právo členskej schôdze, ktorá rozhodla ako odvolací disciplinárny orgán, na vytvorenie komisie, ktorá výkon disciplinárneho opatrenia prevedie.

**Článok 14**

**Register disciplinárnych opatrení**

1. Register disciplinárnych opatrení vedie podpredseda klubu.
2. Do registra sa zapisujú právoplatne uložené disciplinárne opatrenia, ktoré nadobudli právnu moc.

**Článok 15**

 **Prechodné a záverečné ustanovenia**

1. Ak nie je v disciplinárnom poriadku klubu stanovené inak, použijú sa primerané ustanovenia Disciplinárneho poriadku SZVM.
2. Disciplinárny poriadok nadobúda platnosť a účinnosť po schválení plenárnou schôdzou klubu.
3. Tento disciplinárny poriadok schválila plenárna schôdza klubov na svojom zasadnutí dňa ..................... 2016 v Bratislave.
4. Platnosť nadobúda dňom schválenia.